<classify> Msimu wa tisa wa Bongo Star Search BSS unatarajiwa kuanza mwishoji mwa mwezi huu huku Baraza la Sanaa Tanzania BASATA likiwasihi washiriki kujikita zaidi kwenye nyimbo zenye maudhui ya maendeleo ya taifa.Utekelezaji wa ajenda ya uchumi wa viwanda, serikali kuhamia makao makuu ya nchi-Dodoma, kupiga vita maabukizi ya virusi vya Ukimwi pamoja na kuutangaza utalii wa ndani ni baadhi ya maudhui yaliyopendekezwa na Kaimu Katibu mkuu wa Baraza, Onesmo Kayanda.Ni kwa sababu ujumbe kupitia nyimbo huwafikia watanzania wengi kwa wakati mmoja. Wasanii ni kiungo muhimu kwani kazi zao zina michango mbali mbali kwa jamii yetu.Muziki humburudisha msikilizaji na wakati huohuo kumpa ujumbe fulani. Wakati huo huo mtunzi huuza kazi zake na kujipatia kipato chake binafsi wakati akichangia pato la taifa, amesema wakati wa uzinduzi wa mashindano hayo jijini Dar es Salaam.Evelyne Byaruhangwa amesema mashindano hayo yatahusisha mikoa ya Mwanza, Arusha, Mbeya na Dar Es Salaam ambapo mikoa mitatu itatakiwa kutoa washiriki kumi kila mkoa.Alifafanua kwamba Dar es Salaam itatoa washiriki 20 kutokana na ukweli kwamba mkoa huo una wasanii wengi. Zoezi la kukusanya washiriki litakamilika mwezi wa kumi na michuano rasmi ya kumpata mshindi wa jumla itaanza mwezi unaofuatia, amesema  <topic>: KITAIFA 